  Виталий Пронин Алнашысь калыклы юрттэт сётонъя центрын ужасьёс трос аръёс ӵоже ёросысь пенсионеръёслы но инвалидъёслы юрттӥсько. Калыклы юрттэт сётонъя центрысь бригада Мукшурын ужа Та центрлэн кивалтӥсез Владимир Ермаков верамъя, нимысьтыз бригадазы кылдытэмын, техниказы но вань. Александр Безумов, Леонид Ракаев но Роман Титов машинаен гуртъёсы потало. Тулыс бакчаосты мотоблокен гыро, гужемзэ турнасько, юрт котырын ремонт лэсьтыны юрттӥсько. Арлыдоослэсь вазиськонъёс тужгес трос луо, пе, толалтэ: лымы сузяны куро. Бригадаын ужась воргоронъёс вуылӥзы ни Варзи-Ятчие, Мукшуре, мукет гуртъёсы, но юрттэтлы кулэяськисьёс тросгес вылэм ёрос центрын. УД Туспуктэм басьтэмын «КЦСО Алнашского района» огинлэн «ВКонтакте» бамысьтыз  